**PIELIKUMS**

**Sabiedrības iebildumi un priekšlikumi par Gulbenes novada sporta attīstības plānu 2023. – 2027.gadam**

*(Informācija apkopota no saņemtajiem iesniegumiem)*

|  |  |  |  |  |
| --- | --- | --- | --- | --- |
| *Nr. p.k.* | *Iebilduma/ priekšlikuma iesniedzējs* | *Iesniegtā iebilduma/ priekšlikuma būtība* | *Ņemts vērā/ nav ņemts vērā* | *Pamatojums, ja iebildums/ priekšlikums nav ņemts vērā* |
| 1. | Atis Jencītis | 3.lpp ieteikums lietoto saīsinājumu LCF – Latvijas Cīņas federācija precizēt un aizstāt ar “*LSCF – Latvijas Sporta Cīņas federācija”* | Ņemts vērā  |  |
| 2. | Atis Jencītis | SVID analīzē sadaļā *Bērnu un jauniešu sports* (iespējas) ieteikums pievienot sekojošu iespēju – “*Papildināt sporta interešu izglītības piedāvājumu novada administratīvajā teritorijā*” | Daļēji ņemts vērā | Vārds “papildināt” aizstāts ar “dažādot” |
| 3. | Atis Jencītis | Rīcības plānā *Bērnu un jauniešu sports* (1.uzdevumā P1 *pasākums*) ieteikums papildināt ar sekojošu pasākumu – “*Sporta skolas sadarbība ar sporta organizācijām veidojot sistēmu, kas nodrošina jauniešu izaugsmi*” | Nav ņemts vērā | Ir jau iekļauts *Augstu sasniegumu sporta* sadaļā P2 |
| 4. | Atis Jencītis | Rīcības plānā *Bērnu un jauniešu sports* (1.uzdevumā P1 *darbības rezultāts*) ieteikums papildināt pēdējo teikumu –...savai pieredzei, “*attīstības un veselības pakāpei*” | Ņemts vērā |  |
| 5. | Atis Jencītis | Rīcības plānā *Bērnu un jauniešu sports* (1.uzdevumā P1 *rezultatīvais rādītājs*) ieteikums papildināt teikumu ar vārdiem – …“*kuros ietverta sadarbības iespēja ar sporta organizācijām*” | Nav ņemts vērā | Neatbilst rezultatīvajam rādītājam |
| 6. | Atis Jencītis | Rīcības plānā *Bērnu un jauniešu sports* (1.uzdevumā P2 *rezultatīvais rādītājs*) ieteikums iekļaut vārdu *“audzēkņi*” – kas nozīmētu, ka “100% novada vispārējās izglītības iestāžu *“audzēkņi*” piedalās novada skolu sporta sacensībās un pasākumos”, ne tikai visas izglītības iestādes | Nav ņemts vērā | Noraidīts kā nerealizējams priekšlikums |
| 7. | Atis Jencītis | Rīcības plānā *Bērnu un jauniešu sports* (1.uzdevumā P3 *darbības rezultāts*) ieteikums papildināt pēdējo teikumu, norādot uz papildus informācijas sniegšanu jauniešiem: “Bērniem un jauniešiem tiek veidota interese par sporta  nodarbībām un aktīvu dzīvesveidu” ar piebildi “*un ieguvumiem no sportiskām aktivitātēm*” | Ņemts vērā |  |
| 8. | Atis Jencītis | Rīcības plānā (ailē *līdzatbildīgās institūcijas*) ieteikums vārdu *Pārvaldes* – precizēt ar “*Pagastu pārvaldes*” | Ņemts vērā | Ņemts vērā precizējums terminoloģijā |
| 9. | Atis Jencītis | Rīcības plānā *Bērnu un jauniešu sports* (2.uzdevumā P3 *darbības rezultāts*) ieteikums papildināt teikumu: “Izveidota sistēma skolu sporta interešu izglītības programmu sasaistei ar profesionālās ievirzes izglītību sportā”, ar piebildi “*kā arī citu sporta organizāciju piesaiste*” | Nav ņemts vērā | Nav skaidrs mehānisms skolu sporta sasaistei ar sporta organizāciju piesaisti |
| 10. | Atis Jencītis | Rīcības plānā *Bērnu un jauniešu sports* (3.uzdevumā P2 *pasākums*) ieteikums papildināt teikumu: “Izstrādāta un efektīvi darbojas talantu atbalsta programmas audzēkņiem Gulbenes BJSS” ar piebildi *“un citās sporta organizācijās”*  | Ņemts vērā | Atbalstīts priekšlikumus - tiek runāts par programmām daudzskaitlī, jo Gulbenes BJSS un sporta organizācijām būs atšķirīga programmu administrēšana |
| 11. | Atis Jencītis | Rīcības plānā *Bērnu un jauniešu sports* (3.uzdevumā P2 un P3 ailē *līdzatbildīgās institūcijas*) pievienot “*Sporta pārvalde*” | Ņemts vērā |  |
| 12. | Atis Jencītis | REZULTĀTU ANALĪZE rīcības plānam “Gulbenes novada sporta attīstības plānam 2018.-2022.gadam” (*rezultātu analīzē*) “*7.Sadarbībā ar biedrību “K.S.P.”,  Gulbenes BJSS 2021.gadā uzsākusi īstenot interešu izglītības programmu “Brīvā cīņa”* | Ņemts vērā | Ņemts vērā un precizēts biedrības oficiālais nosaukums - *biedrību “Gulbenes K.S.P., Sporta klubs”* |
| 13. | Ivars Kupčs | Rīcības plānā *Tautas sports* (3.uzdevumā P2 *darbības rezultāts*) ieteikums papildināt ar vēl vienu darbības rezultātu - *“Iedzīvotāji iesaistīti fiziskās aktivitātēs, lai veicinātu iedzīvotāju fizisko un emocionālo labbūtību”*  | Ņemts vērā | Redakcionāli precizēts |
| 14. | Ivars Kupčs | Rīcības plānā *Sporta nozares pārraudzība un infrastruktūra* (2.uzdevumā P2 *rezultatīvais rādītājs*) ieteikums papildināt ar vēl vienu rezultatīvo rādītāju – *“Izstrādāts BMX trases tehniskais projekts un pilnveidota BMX trase, nodrošinot starptautiskiem standartiem”* un kā līdzatbildīgo institūciju norādīt - *biedrību “Gulbenes Velo Fans”* | Ņemts vērā |  |
| 15. | Ivars Kupčs | REZULTĀTU ANALĪZE rīcības plānam “Gulbenes novada sporta attīstības plānam 2018.-2022.gadam” vēlas iekļaut sekojošo: (Punkts 1.1.4. *rezultātu analīze*) papildināt “2.Audzēkņiem, treneriem piesakot transportu, tiek nodrošināta nokļūšana treniņu vietās (volejbols, vieglatlētika, slēpošana, orientēšanās sports)” ar piebildi *“BMX riteņbraukšana”.*(Punkts 1.1.7. *rezultātu analīze*) pievienot rezultātu*“4. BMX riteņbraukšanai pieejama un labi uzturēta infrastruktūra”.*(Punkts 1.1.8. *rezultatīvie rādītāji*) punktā: “Nodrošināta Gulbenes BJSS publicitāte (masu mediji, mājas lapas tīmeklis u.c.)” iestarpināt piebildi: “*un biedrības “Velo fans”.*(Punkts 1.1.8. *rezultātu analīze*) pievienot rezultātu “*4. Biedrības Velo Fans facebook sociālajā vietnē atspoguļoti BMX riteņbraukšanas aktuālā informācija.”*(Punkts 1.2.2. *rezultātu analīze*) pievienot sekojošu rezultātu *“5. BMX riteņbraucējiem katru gadu organizētas nometnes.”*(Punkts 1.2.3. *rezultātu analīze*) pievienot sekojošu rezultātu *“8. Biedrībai “Gulbenes Velo fans” sadarbība ar Gulbenes novada vidusskolu.”*(Punkts 1.2.5. *rezultātu analīze*) pievienot sekojošu rezultātu *“3. Gulbenes Velo fans audzēkņi ziemas apstākļos trenējas Valmieras slēgtajā BMX trasē.”*4.punktā papildināt rezultatīvos rādītājus ar punktu: “*4.3.8. Pilnveidota BMX riteņbraukšanas trase.”* | Nav ņemts vērā | Rezultātu analīze ir iepriekšējā perioda izvērtējums, kurā netiek nosauktas konkrētas sporta biedrības. Iepriekšējā periodā par BMX riteņbraukšanas attīstību jautājumi netika aktualizēti! |

|  |  |
| --- | --- |
| Datums | 10.11.2022. |
|   | (dd/mm/gggg) |

|  |  |
| --- | --- |
| Atbildīgā amatpersona | Lauris Krēmers |
|   | (vārds, uzvārds, paraksts) |